වනාතවිල්ලුව, ඉස්මයිල්පුරම්ල, මයිලන්කුලම ප්‍රදේශයේ තරුණයෙක් විසින් පොල්ලකින් පහරදී සිය මිත්තනිය ඝාතනය කර තිබෙනවා.මෙලෙස ඝාතනය කර ඇත්තේ 93 හැවිරිදි කාන්තාවක් වන අතර සිද්ධිය සම්බන්ධයෙන් සැකපිට 17 හැවිරිදි මුණුපුරා පොලිස් අත්අඩංගුවට ගෙන ඇති බව සඳහන්.සිද්ධියෙන් බරපතළ තුවාල ලැබූ මිත්තනිය ප්‍රදේශවාසීන් විසින් පුත්තලම මුලික රෝහල වෙත ඇතුලත් කර තිබෙනවා.පසුව අසාධ්‍ය තත්වයේ පසුවූ එම කාන්තාව වැඩිදුර ප්‍රතිකාර සඳහා කොළඹ ජාතික රෝහල වෙත මාරු කර තිබුණද එහිදී ඇය ජිවිතක්ෂයට පත්ව ඇති බවයි වාර්තා වන්නේ.සැකකාර තරුණයා කලක සිට මානසික අබාධයකින් පෙළමින් සිට ඇති අතර ඔහු පොලීසිය හමුවේ පාපොච්චාරණය කර ඇත්තේ සිය මිත්තණිය සමග තමන්ට ලිංගික සබදකම් පැවැත්වීමට ඉඩ ප්‍රස්ථාව නොලැබීම හේතුවෙන් පලිගැනීමක් ලෙස ඇයට මෙලෙස පහරදීම සිදුකළ බවයි.සිද්ධිය සම්බන්ධයෙන් අත්අඩංගුවට පත් සැකකරු පුත්තලම මහේස්ත්‍රාත් අධිකරණය හමුවට ඉදිරිපත් කිරීමෙන් අනතුරුව මේ මස 14 වන දින දක්වා රක්ෂිත බන්ධනාගාර ගත කිරීමට නියෝග කර තිබෙනවා.මරණය සම්බන්ධයෙන් සිදුකළ පශ්චාත් මරණ පරීක්ෂණයේදී අනාවරණය වී ඇත්තේ හිස පිටුපසට එල්ලකළ පහරකින් හිස අභ්‍යන්තරයේ සිදුවූ තුවාල හේතුවෙන් මෙම මරණය සිදුව ඇති බවයි.සිද්ධිය සම්බන්ධයෙන් වනාතවිල්ලුව පොලිසී වැඩිදුර පරීක්ෂණ පවත්වනවා.